Το **Κόπα Σουδαμερικάνα** (ισπανικά: *Copa Sudamericana*, που σημαίνει *Νοτιοαμερικανικό Κύπελλο*) είναι διασυλλογική ποδοσφαιρική διοργάνωση της Νότιας Αμερικής, η δεύτερη πιο σημαντική μετά το Κόπα Λιμπερταδόρες.

Το Κόπα Σουδαμερικάνα είναι αντίστοιχο με το ευρωπαϊκό Europa League, αν και εδώ κάποιες ομάδες μπορούν να μετέχουν ταυτόχρονα και στο Κόπα Λιμπερταδόρες. Από το 2005 στη διοργάνωση παίρνουν μέρος και ομάδες της Κεντρικής-Βόρειας Αμερικής. Το Κύπελλο Ν. Αμερικής αποτελεί κατά κάποιο τρόπο τη συνέχεια του παλιού Κόπα ΚΟΝΜΕΜΠΟΛ, το οποίο σταμάτησε να διεξάγεται.

Κάθε χρόνο η κυπελλούχος ομάδα του Κόπα Σουδαμερικάνα αγωνίζεται εναντίον της νικήτριας του Κόπα Λιμπερταδόρες σε έναν υπερτελικό που ονομάζεται Ρεκόπα Σουδαμερικάνα.

Ιστορία
-------

Από το 1992 ως το 1999 η CONMEBOL, η Ένωση των Ποδοσφαιρικών Ομοσπονδιών Ν. Αμερικής, διοργάνωνε το Κόπα ΚΟΝΜΕΜΠΟΛ, μια διοργάνωση για τις ομάδες που δεν κατάφερναν να προκριθούν στο Κόπα Λιμπερταδόρες. Δηλαδή κάτι ανάλογο με το Κύπελλο ΟΥΕΦΑ της Ευρώπης.

Όμως, το 1999 το Κύπελλο αυτό διακόπηκε για οικονομικούς λόγους και αντικαταστάθηκε από δύο άλλες διοργανώσεις: το Κόπα Μερκονόρτε για τις ομάδες του βορρά και το Κόπα Μερκοσούρ για τις ομάδες του νότου της νοτιοαμερικανικής ηπείρου. Ούτε οι διοργανώσεις αυτές είχαν μεγάλη διάρκεια.

Τότε προτάθηκε η δημιουργία ενός παναμερικανικού κυπέλλου αλλά τελικά προτιμήθηκε η δημιουργία ενός κυπέλλου μόνο για τις ομάδες της Ν. Αμερικής, το οποίο ξεκίνησε το 2002 και του δόθηκε το όνομα «Κόπα Σουδαμερικάνα», δηλαδή: «Κύπελλο Νότιας Αμερικής». Από 2003 χορηγός της διοργάνωσης είναι η γιαπωνέζικη αυτοκινητοβιομηχανία Nissan.

Από το 2005 στη διοργάνωση μετέχουν και ομάδες από το Μεξικό και τις ΗΠΑ. Μέχρι τώρα στη διοργάνωση κυριαρχούν οι ομάδες από την Αργεντινή που έχουν κατακτήσει τα 9 από τα 19 κύπελλα.

Κανονισμοί
----------

Από κάθε νοτιοαμερικανική χώρα μετέχει διαφορετικός αριθμός ομάδων ανάλογα με τη δυναμικότητα του πρωταθλήματος. Επίσης, μετέχουν και ομάδες που αποτυγχάνουν να προκριθούν στους ομίλους του Κόπα Λιμπερταδόρες.

Υπάρχουν δυο φάσεις. Στους γύρους της πρώτης φάσης οι ομάδες από την ίδια χώρα αγωνίζονται μεταξύ τους, ώστε να αποφεύγονται οι δαπανηρές μετακινήσεις. Αν απομείνουν τρεις ομάδες από την ίδια χώρα, τότε συγκροτούν όμιλο. Οι αγώνες είναι διπλοί, εντός-εκτός έδρας, όπως στην Ευρώπη. Διπλός ήταν και ο τελικός μέχρι το 2018. Από το 2019 και μετά ο τελικός της διοργάνωσης είναι μονός αγώνας σε έδρα που έχει οριστεί από την αρχή της χρονιάς και πριν αρχίσουν τα προκριματικά για τους ομίλους.

Οι τελικοί
----------

| Έτος | Νικητής | Φιναλίστ | Σκορ |
| --- | --- | --- | --- |
| 2002 |  **Σαν Λορένσο** |  Ατλέτικο Νασιονάλ | 4-0, 0-0 |
| 2003 |  **Σιενσιάνο** |  Ρίβερ Πλέιτ | 3-3, 1-0 |
| 2004 |  **Μπόκα Τζούνιορς** |  Κλαμπ Μπολίβαρ | 0-1, 2-0 |
| 2005 |  **Μπόκα Τζούνιορς** |  Πούμας | 1-1, 1-1 (4-3 πέν.) |
| 2006 |  **ΚΦ Πατσούκα**  |  Κόλο-Κόλο | 1-1, 2-1 |
| 2007 |  **Αρσενάλ Σαραντί** |  Κλουμπ Αμέρικα | 3-2, 1-2 (ε.έ.γκολ) |
| 2008 |  **Ιντερνασιονάλ** |  Εστουδιάντες Λα Πλάτα | 1-0, 1-1 (0-1, παρ.) |
| 2009 | Ισημερινός **ΛΝΟ Κίτο** |  Φλουμινένσε | 5-1, 0-3 |
| 2010 |  **Ιντεπεντιέντε** |  Γκοϊάς | 0-2, 3-1 (5-3 πέν.) |
| 2011 |  **Ουνιβερσιδάδ Ντε Τσίλε** | Ισημερινός LDU Κίτο | 1-0, 3-0 |
| 2012 |  **Σάο Πάολο Φ.Κ.** |  Α.Σ. Τίγρε | 0-0, 2-01 |
| 2013 |  **Ατλέτικο Λανούς** |  Πόντε Πρέτα | 1-1, 2-0 |
| 2014 |  **Ρίβερ Πλέιτ** |  Ατλέτικο Νασιονάλ | 1-1, 2-0 |
| 2015 |  **Σάντα Φε** |  Ουρακάν | 0-0, 0-0 (3-1 πέν.) |
| 2016 |  **Σαπεκοένσε** |  Ατλέτικο Νασιονάλ | *Χωρίς αγώνα2* |
| 2017 |  **Ιντεπεντιέντε** |  Φλαμένγκο | 2-1, 1-1 |
| 2018 |  **Ατλέτικο Παραναένσε** |  Τζούνιορ Μπαρρανκίγια | 1-1, 1-1 (4-3 πέν.) |
| 2019 | Ισημερινός **Ιντεπεντιέντε ντελ Βάγιε** |  Κολόν | 3-1 |
| 2020 |  **Ντεφένσα Χουστίσια** |  Λανούς | 3-0 |
| 2021 |  **Ατλέτικο Παραναένσε** |  Ρεντ Μπουλ Μπραγκαντίνο | 1-0 |
| 2022 | Ισημερινός **Ιντεπεντιέντε ντελ Βάγιε** |  Σάο Πάολο Φ.Κ. | 2-0 |

1Στο β΄ ημίχρονο η Τίγρε αποχώρησε.

2 Κατά τη μετάβαση της Σαπεκοένσε στην Κολομβία για τον α΄ τελικό, την 29η Νοεμβρίου 2016, συνέβη ένα τραγικό αεροπορικό δυστύχημα, στο οποίο η ομάδα ξεκληρίστηκε. Κατόπιν τούτου η Ατλέτικο Νασιονάλ παραιτήθηκε από τη διεκδίκηση του τίτλου και το κύπελλο απονεμήθηκε τιμητικά στην βραζιλιάνικη ομάδα.

Τίτλοι ανά σύλλογο
------------------

| Tίτλοι | Σωματείο | Έτη |
| --- | --- | --- |
|  **2** |  Μπόκα Τζούνιορς | 2004, 2005 |
|  **2** |  Ιντεπεντιέντε | 2010, 2017 |
|  **2** |  Ατλέτικο Παραναένσε | 2018, 2021 |
|  **2**  |  Ιντεπεντιέντε ντελ Βάγιε | 2019, 2022 |
|  **1** |  Σαν Λορένσο Αλμάγρο | 2002 |
|  **1** |  Σιενσιάνο | 2003 |
|  **1** |  Πατσούκα | 2006 |
|  **1** |  Αρσενάλ Σαραντί | 2007 |
|  **1** |  Ιντερνασιονάλ | 2008 |
|  **1** |  ΛΝΟ Κίτο | 2009 |
|  **1** |  Ουνιβερσιδάδ Ντε Τσίλε | 2011 |
|  **1** |  Σάο Πάολο Φ.Κ. | 2012 |
|  **1** |  Λανούς | 2013 |
|  **1** |  Ρίβερ Πλέιτ | 2014 |
|  **1** |  Σάντα Φε | 2015 |
|  **1** |  Σαπεκοένσε | 2016 |
|  **1**  |  Ντεφένσα Χουστίσια | 2020 |
|

Τίτλοι ανά χώρα
---------------

Σύλλογοι από 7 χώρες μοιράζονται τους τίτλους. Άλλη μία χώρα, η Βολιβία, έστειλε ομάδα στον τελικό χωρίς να κερδίσει το κύπελλο. 

| Χώρα | **Tίτλοι** | *Φιναλίστ* |
| --- | --- | --- |
| Αργεντινή ! Αργεντινή | **9**  | *6* |
| Βραζιλία ! Βραζιλία |  **5**  | *6* |
| Ισημερινός Ισημερινός | **3**  | *1* |
| Κολομβία ! Κολομβία |  **1**  | 4 |
| Μεξικό ! Μεξικό | **1**  | *2* |
| Χιλή ! Χιλή | **1**  | *1* |
| Περού ! Περού |  **1**  | *-* |
| Βολιβία ! Βολιβία | **-**  | *1* |

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* CONMEBOL: Copa Sudamericana Αρχειοθετήθηκε 2009-09-11 στο Wayback Machine.
* Copa Sudamericana en Univision Αρχειοθετήθηκε 2010-04-02 στο Wayback Machine. (Ισπανικά)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διεθνές ποδόσφαιρο συλλόγων |
| --- |
|  |
| 
* ΦΙΦΑ
* Παγκόσμιο Κύπελλο Συλλόγων
 |
|  |
| Ασία | 
* ΑΦΚ – Τσάμπιονς Λιγκ
* Καπ
 |  |
|  |
| Αφρική | 
* ΚΑΦ – Τσάμπιονς Λιγκ
* Κονφεντερέισον Καπ
* Σούπερ Καπ
 |
|  |
| Βόρεια Αμερική,Κεντρική Αμερικήκαι Καραϊβική | 
* ΚΟΝΚΑΚΑΦ – Τσάμπιονς Λιγκ
* Λιγκ
 |
|  |
| Νότια Αμερική | 
* ΚΟΝΜΕΜΠΟΛ – Λιμπερταδόρες
* Σουδαμερικάνα
* Ρεκόπα
 |
|  |
| Ωκεανία | 
* ΟΦΚ – Τσάμπιονς Λιγκ
 |
|  |
| Ευρώπη | 
* ΟΥΕΦΑ – Τσάμπιονς Λιγκ
* Γιουρόπα Λιγκ
* Σούπερ Καπ
 |
|  |
| 
*Δείτε επίσης: Διεθνές ποδόσφαιρο συλλόγων γυναικών* |

 |